Diari Oficial de la Generalitat Valenciana


Sumari del DOGV 9882, del 01-07-2024 (2024/5644)

RESOLUCIÓ de 9 de maig de 2024, de la Direcció General d'Indústria, Energia i Mines, per la qual s'accepta el desistiment d'I-DE Redes Eléctricas Inteligentes, SAU, a la sol·licitud d'autorització administrativa prèvia i de construcció per a la modificació, per substitució de transformadors de servei auxiliars TSA1 i TSA2, de les instal·lacions de distribució de la subestació transformadora de tensió nominal 132/66/20/11 kV, denominada ST Alcoy, situada al terme municipal d'Alcoi. . [2024/5644]
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9882

Data del DOGV
:   01-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5644


Data del document
:   09-05-2023

Organisme emissor
:   Conselleria de Innovación, Industria, Comercio y Turismo

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme
    * energia solar

RESOLUCIÓ de 9 de maig de 2024, de la Direcció General d'Indústria, Energia i Mines, per la qual s'accepta el desistiment d'I-DE Redes Eléctricas Inteligentes, SAU, a la sol·licitud d'autorització administrativa prèvia i de construcció per a la modificació, per substitució de transformadors de servei auxiliars TSA1 i TSA2, de les instal·lacions de distribució de la subestació transformadora de tensió nominal 132/66/20/11 kV, denominada ST Alcoy, situada al terme municipal d'Alcoi. [Expedient ATRCCT/2017/95/03]. [2024/5644]  
  
  
  
Antecedents  
Amb data 12 de maig de 2017, Iberdrola Distribución Eléctrica, SAU, va presentar davant el llavors Servei Territorial d'Indústria i Energia d'Alacant una sol·licitud d'autorització administrativa prèvia i aprovació de projecte (actualment denominada autorització administrativa de construcció) per a la modificació de la subestació transformadora de 132/66/20/11 kV, denominada ST Alcoy, al terme municipal d'Alcoi.  
L'abast de la modificació sol·licitada comprenia:  
- Substitució de transformadors de servei auxiliars TSA1 i TSA2 de 100 kVA per dos transformadors de 250 kVA.  
- Instal·lació d'un nou armari de serveis auxiliars, en la mateixa ubicació que els existents.  
  
El procediment administratiu corresponent a aquesta sol·licitud ha sigut tramitat amb l'expedient de referència ATRCCT/2017/95/03, incoat a aquest efecte pel Servei Territorial d'Indústria, Energia i Mines d'Alacant.  
Consta en aquesta direcció general la documentació relativa a l'expedient de referència, la finalitat del qual és obtindre les autoritzacions esmentades en l'assumpte.  
Amb data 9 de juliol de 2019, ha sigut publicat en el Butlletí Oficial del Registre Mercantil (núm. 129), la inscripció del canvi de denominació social d'Iberdrola Distribución Eléctrica, SA Unipersonal, per la denominació d'I-DE Redes Eléctricas Inteligentes, SA Unipersonal.  
Amb data 3 de juliol de 2020, I-DE Redes Eléctricas Inteligentes, SAU (anteriorment Iberdrola Distribución Eléctrica, SAU) presenta un escrit on exposa que «atés que l'esmentat expedient es considera com una modificació no substancial sobre la base de l'article 13 del Decret 88/2015, sol·licita que s'anul·le l'expedient ATRCCT/2017/95/03».  
  
En l'expedient administratiu no consta tercers interessats en el procediment en curs, i donades les característiques del projecte presentat no concorre interés general en la seua resolució.  
  
Fonaments de dret  
La instrucció i la resolució d'aquest procediment administratiu correspon a la Generalitat, en estar la instal·lació elèctrica objecte d'aquest situada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, en la redacció vigent en el moment de la sol·licitud inicial, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat mitjançant l'Ordre 10/2022, de 26 de setembre, de la Conselleria d'Economia Sostenible, Sectors productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors productius, Comerç i Treball i de conformitat amb el títol VIII, del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució d'aquest procediment, en sol·licitar-se l'actuació en una subestació amb capacitat de transformació igual o superior a 75 MVA.  
D'acord amb l'article 38.2 de la Llei 24/2013, de 26 de desembre, del sector elèctric, i amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constitueix part de les xarxes de distribució.  
D'acord amb l'incís a de l'article 3 del Decret 88/2005, de 29 d'abril, en la seua redacció vigent en el moment de la sol·licitud inicial, la instal·lació està classificada dins del grup primer en estar emplaçada dins d'una subestació de transformació amb tensió en algun dels seus costats igual o superior a 36 kV.  
De conformitat amb el que es disposa de la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei en tràmit a la seua entrada en vigor es regiran per la normativa anterior, sense perjudici que les persones interessades puguen presentar una nova sol·licitud.  
D'acord amb el que s'estableix en l'article 94 de la Llei 39/2015, d'1 d'octubre, del procediment administratiu comú de les administracions públiques, tot interessat podrà desistir de la seua sol·licitud per qualsevol mitjà que en permeta la constància.  
  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer. Acceptació del desistiment  
Acceptar de pla el desistiment presentat per I-DE Redes Eléctricas Inteligentes, SAU, a la sol·licitud d'autorització administrativa prèvia i de construcció per a la modificació de la subestació transformadora de tensió nominal 132/66/20/11 kV, denominada ST Alcoy, situada al terme municipal d'Alcoi, i s'acorda l'arxivament de l'expedient ATRTCT/2017/95/03.  
  
Segon. Publicitat i notificació d'aquesta resolució  
Ordenar:  
- La publicació d'aquesta resolució en el Diari Oficial de la Generalitat Valenciana.  
- La notificació d'aquesta resolució a I-DE Redes Eléctricas Inteligentes, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, i les que han emés, o van haver d'emetre, condicionat tècnic al projecte d'execució, així com a les persones que hagen presentat al·legacions.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta Conselleria, en el termini d'un mes comptador des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 9 de maig de 2023.- La directora general d'Indústria, Energia i Mines: Silvia Cerdá Alfonso.